da da da sv da da da da da da de nb eo da da sv en en da da da da fr en et da en da da da da en da da fr de nb da da da da fr da sv da sv da da da sv da als da fr da da da sv en id sk sv de da da da da da da da da da da da da da da da da da da da fr da fr fr da fr fr da fr da fr da fr da fr fr da fr fr da fr da da sv da fr da da fr et da fr da da fr fi da en da fr en da fr da en da fr en da fr da da sv da da it en ru sv sv nl da fr it it da en da de da da da da da da da
Politirapporten: Ung spritbilist svinede politiet til, bilist kørte ind i hæk og formue blev stjålet fra pengeskab | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Udgivet:20. september 2022, 13.04
Del på Facebook Del på Twitter Del på LinkedIn Del via email
Spritbilist kørte lige ud i t-kryds
I krydset ved Gl. Rønbjergvej og Holstebrovej var der lørdag morgen klokken halv otte en 43-årig mand fra Skive, der kørte ind i et vejskilt. Manden kørte i norvestlig retning og fortsatte med at køre lige ud i t-krydset og endte derfor i et vejskilt for enden af vejen. En mand der kom kørende til stedet ringede til politiet, da han mistænkte bilisten for at være påvirket af alkohol. Da politiet ankom nægtede den 43-årige bilist at puste i et alkometer, og han blev derfor anholdt for at få taget en blodprøve. Manden havde en promille over det tilladte, og han blev derfor sigtet for spritkørsel.
Indbrug og hærværk i landejendom
En landejendom, på Overmarkvej i Højslev har haft et utraditionelt indbrud i tidsrummet mellem den 1. september og den 16. september. Da politiet ankom til ejendommen viser det sig, at tyvene ikke blot har stjålet fra ejendommen, men også begået hærværk. Tyvene efterlod knuste vinduer i stuehuset og 15-20 knuste vinduer i stalden ved siden af. Hoveddøren var opbrudt med en skruetrækker, og flere møbler i stuehuset var ødelagt. Tyvene har efterladt sig stjålne dåseøl i gården, og så har de stjålet flere haveredskaber fra skuret. Skive Politi mener at indbruddet er et specielt et af slagsen, da det er en underlig blanding af hærværk og tyveri.
- Ud fra det, vi har set, ligner det ikke, at man har vidst helt, hvad man gik efter, fortæller Niels Bach fra Skive Politi.
Spritbilist standset med søn i bilen
Natten til lørdag blev en 33-årig kvinde fra Rødkærsbro taget for spritkørsel på Furvej ved Skive. Kvindens promille viste sig at være over det tilladte, da politiet standsede hende for at blive alkometertestet. Kvinden blev efterfølgende anholdt for at få taget blodprøve på Viborg Skadestue. Kvinden havde sin 11-årige søn med i bilen, da hun kørte i påvirket tilstand.
Spritbilist kørte ind i autoværn
Natten til lørdag kørte en 47-årig mand ind i et autoværn på Kalkværksvej i Stoholm. Manden kørte i en nordvestlig retning og slingrede ud i et autoværn nord for vejen. Bilen blev totaltskadet, og manden viste sig at have en alkoholpromille over det tilladte da politiet ankom til ulykkesstedet. Manden blev ikke selv skadet ved uheldet.
Bil endte på siden i en privat have
En 44-årig kvinde kørte fredag aften galt på Vadumvej ved Knud Strand. Kvinden, der kommer fra Skive, blev blændet af solen, da hun kørte i en vestlig retning, og mistede herredømmet over bilen. Hun endte med at køre ind i en hæk, og bilen kørte ind i en privat have og endte på siden. Ejeren til huset kom ud, og fandt kvinden stående i haven, og han ringede derefter til politiet. Kvinden klagede over smerter, da politiet ankom og blev kørt på hospitalet. Der er ikke tale om spirituskørsel, oplyser politiet.
Ung bilist blev sigtet for flere ting, da han blev stoppet af politiet
Fredag aften omkring klokken 21 blev en 21-årig mand stoppet af politiet på Skivevej efter at være drejet fra mod Kvosted. Manden havde ikke føreret til bilen, og han viste sig også at have en alkoholpromille på over det tilladte. Manden der er fra Oddense begyndte at svine politiet til med skældsordene: »Svin, fucking bøsserøve og fucking idiot«. Manden blev derfor sigtet både for spritkørsel, kørsel uden føreret, og for at svine politiet til.
Tyv kendte koden til pengeskab og stjal 19.000 kroner
En 33-årig mand fra Nautrup fik mandag formiddag stjålet 19.000 kroner fra sit pengeskab på Nautrup Møllevej.
- Gerningsmanden kom i tidsrummet fra klokken 9.15 til 10.15 ind i huset gennem en ulåst fordør, og personen gik derefter målrettet efter pengeskabet. Og pengeskabet blev åbnet med den rette kode, hvorefter der blev taget 19.000 kroner i kontanter fra skabet, siger politiassistent Niels Bach fra lokalpolitiet i Skive.
Politiet arbejder nu videre med sagen, og håbet er, at den 33-årige mand har en mistanke til, hvem der kan have stjålet pengene.
- Det er i hvert fald en, der har vidst, hvad koden til pengeskabet er, og han har også vidst, at der ikke var nogen hjemme på det tidspunkt, siger Niels Bach.
Straffen nedsat: Forældre fik mildere dom for vold mod søn i Landsretten
Straksdom for våbenbesiddelse: 38-årig mand skal flere år i fængsel
Balling-bo taget for spirituskørsel
Politiet slog til mod ulovlig overvågning: 34-årig tog fat i kraven på betjent og råbte ukvemsord
Straksdom for våbenbesiddelse: 38-årig mand skal flere år i fængsel
Straffen nedsat: Forældre fik mildere dom for vold mod søn i Landsretten
Kvinde sigtet for besiddelse af stoffer
Balling-bo taget for spirituskørsel
Mest læste på Skive Folkeblad
Skive Spar på energien
80-årige Gerda skal finde pengene til voldsom gasregning: - Jeg tænkte, at det måtte være en fejl
Hal-bestyrelse skruer ikke ned for varmen: - Vi vil ikke følge trop med de kommunale haller
Salling får et nyt blomsterfirma: Nyudlært blomsterdekoratør springer ud som selvstændig
Fem kokkehuer til nyudklækket kok: Nicolai gik efter guldet - og fik det
Flot comeback gav SIK et point på svær udebane
Bøtten blev vendt: Ripost på Lykke-træf gav SIK sejren i Viborg
Se billederne: Marchen mod Ensomhed krydsede Sallingsundbroen
Stærkest til sidst: Vingegaard vinder etape og tager førertrøjen
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.